
	SAŽETAK KARAKTERISTIKA LIJEKA


1.  

NAZIV VETERINARSKOG LIJEKA
Advantix®
40 mg/0.4 ml + 200 mg/0.4 ml
rastvor za lokalno nakapavanje na kožu
za pse do 4 kg

imidakloprid, permetrin

Advantix®
100 mg/1 ml + 500 mg/1 ml
rastvor za lokalno nakapavanje na kožu
za pse preko 4 kg do 10 kg

imidakloprid, permetrin

Advantix®
250 mg/2.5 ml + 1250 mg/2.5 ml
rastvor za lokalno nakapavanje na kožu
za pse preko 10 kg do 25 kg

imidakloprid, permetrin

Advantix®
400 mg/4 ml + 2000 mg/ 4 ml
rastvor za lokalno nakapavanje na kožu
za pse preko 25 kg do 40 kg

imidakloprid, permetrin

Advantix® 

600 mg/6 ml + 3000 mg/6 ml
rastvor za lokalno nakapavanje na kožu

za pse preko 40 kg do 60 kg

imidakloprid, permetrin

2.  

KVALITATIVNI I KVANTITATIVNI SASTAV
Aktivne supstance:

Imidakloprid*: 
100 mg/ml 

Permetrin**: 
500 mg/ml

*  CAS-No 
138261-41-3

**CAS-No
52645-53-1

Jedna tuba sadrži:

	
	Tuba
	Imidakloprid
	Permetrin
	N-metil pirolidon
	E 321

	Advantix®, 

rastvor za lokalno nakapavanje na kožu, 
za pse do 4 kg
	0.4 ml
	40 mg
	200 mg
	194 mg
	0.4 mg

	Advantix®,

rastvor za lokalno nakapavanje na kožu, 
za pse preko 4 kg do 10 kg
	1.0 ml
	100 mg
	500 mg
	484 mg
	1.0 mg

	Advantix®,

rastvor za lokalno nakapavanje na kožu,

za pse preko 10 kg do 25 kg
	2.5 ml
	250 mg
	1250 mg
	1210 mg
	2.5 mg

	Advantix®,

rastvor za lokalno nakapavanje na kožu, 
za pse preko 25 kg do 40 kg
	4.0 ml
	400 mg
	2000 mg
	1936 mg
	4.0 mg

	Advantix®,

rastvor za lokalno nakapavanje na kožu, 
za pse preko 40 kg do 60 kg
	6.0 ml
	600 mg
	3000 mg
	2904 mg
	6.0 mg


Pomoćne supstance:

Butil hidroksitoluen (E 321)
  1 mg/ml
N-metil pirolidon

484 mg/ml

Za kompletan spisak pomoćnih supstanci vidjeti dio 6.1.

3.  

FARMACEUTSKI OBLIK
Rastvor za lokalno nakapavanje na kožu.

Bistar rastvor žućkaste do braonkaste boje.
4.  

KLINIČKI PODACI
4. 1       Ciljne vrste životinja
Psi.
Za pse tjelesne mase preko 60 kg, koristiti odgovarajuću kombinaciju proizvoda (vidjeti dio 4.9).

4. 2
Indikacije za upotrebu, za svaku ciljnu vrstu
Za liječenje i prevenciju infestacije buvama (Ctenocephalides canis, Ctenocephalides felis). 
Lijek ubija buve na psima u toku jednog dana nakon primjene. Jednom primjenom lijeka sprječava se dalja infestacija buvama tokom četiri nedjelje. Ovaj lijek se može koristiti kao dio strategije u tretmanu alergijskog dermatitisa izazvanog buvama (engl. Flea Allergy Dermatitis-FAD). 

Za suzbijanje infestacije pavašima (Trichodectes canis).

Lijek ima postojan akaricidni i repelentni efekat na krpelje (tokom četiri nedjelje na vrste Rhipicephalus sanguineus i Ixodes ricinus i tokom tri nedjelje na krpelje vrste Dermacentor reticulatus). 

Usled repelentnog i akaricidnog dejstva na krpelja vrste Rhipicephalus sanguineus, ovaj lijek smanjuje vjerovatnoću prenošenja patogena Ehrlichia canis, i time smanjuje rizik od pojave erlihioze kod pasa. Studije su pokazale da smanjenje rizika počinje 3 dana nakon primjene lijeka i traje do 4 nedjelje.

Može se dogoditi da neki krpelji koji se već nalaze na psu, ne uginu u toku dva dana nakon primjene lijeka i da ostanu pričvršćeni i vidljivi. Stoga se preporučuje uklanjanje krpelja prisutnih na psu u vrijeme primjene lijeka da bi se spriječilo njihovo kačenje na kožu i hranjenje krvlju psa.

Jednokratna primjena obezbjeđuje repelentni efekat (sprječava hranjenje) na papataće (na Phlebotomus papatasi u trajanju od dvije nedjelje i na Phlebotomus perniciosus tokom tri nedjelje), na komarce (Aedes aegypti tokom dvije nedjelje, odnosno Culex pipiens tokom četiri nedjelje) i četiri nedjelje na muve pecare (Stomoxys calcitrans). 

Smanjenje rizika od infekcije lajšmanijom (Leischmania infantum) koju prenose papataći (Phlebotomus perniciosus) do 3 nedjelje. Ovaj efekat je indirektan jer lijek djeluje protiv vektora bolesti.

4. 3
Kontraindikacije
Usled nedostatka podataka, lijek ne treba koristiti kod štenadi mlađe od 7 nedjelja ili sa manje od 1.5 kg tjelesne mase. 

Ne koristiti u slučaju preosjetljivosti na aktivne supstance ili bilo koju pomoćnu supstancu.

Ne koristiti kod mačaka (vidjeti dio 4.5 - Posebne mjere opreza pri upotrebi lijeka).
4. 4  
Posebna upozorenja za svaku ciljnu vrstu
Može se dogoditi da se poneki krpelj ipak zakači ili da dođe do pojedinačnih uboda papataća ili komaraca. Iz tog razloga se ne može potpuno isključiti mogućnost prenošenja zaraznih bolesti preko tih parazita u nepovoljnim uslovima. 

Preporučuje se primjena lijeka najmanje 3 dana prije očekivanog izlaganja E. Canis. Studije su pokazale smanjenje rizika od pojave erlihioze kod pasa koji su bili izloženi krpeljima vrste Rhipicephalus sanguineus, inficiranih E. canis, 3 dana nakon primjene lijeka, u trajanju od 4 nedjelje.

Trenutna zaštita od ujeda papataća nije dokumentovana. Zbog smanjenja rizika od infekcije lajšmanijom (Leischmania infantum) koju prenose papataći (P. perniciosus) pse koji su tretirani treba držati u zaštićenom prostoru 24 časa nakon prve primjene lijeka.

4. 5       Posebne mjere opreza pri upotrebi lijeka:


Posebne mjere opreza prilikom upotrebe lijeka kod životinja


Voditi računa da sadržaj tube ne dođe u kontakt sa očima ili ustima tretirane životinje.  

Voditi računa da se lijek primijeni na pravilan način, kako je opisano u dijelu 4.9. Naročito se mora voditi računa da tretirana životinja ili životinje koje su u kontaktu sa tretiranom životinjom ne ližu mjesto aplikacije.
Ne koristiti kod mačaka. 

Ovaj lijek je izuzetno otrovan za mačke i može biti fatalan usled specifične fiziologije ove vrste koja nije u mogućnosti da metaboliše neka jedinjenja, uključujući permetrin. Da bi se spriječilo slučajno izlaganje mačke ovom lijeku, tretirane pse treba držati odvojeno od mačaka sve dok se mjesto aplikacije ne osuši. Veoma je važno obezbijediti da mačke ne ližu mjesto primjene lijeka na psu. Ako se to dogodi, odmah treba zatražiti savjet veterinara.
Prije primjene lijeka kod bolesnih i iznurenih pasa treba obavezno konsultovati veterinara. 



Posebna upozorenja za lica koja primjenjuju veterinarski lijek na životinjama

Izbjegavati kontakt lijeka sa kožom, očima ili ustima.

Tokom davanja lijeka ne smije se jesti, piti ili pušiti.   

Dobro oprati ruke nakon primjene lijeka.

U slučaju da se lijek slučajno prolije po koži, to mjesto odmah treba oprati vodom i sapunom.

Osobe sa poznatom preosjetljivošću kože mogu posebno biti osjetljive na ovaj lijek. 

Glavni klinički simptom koji se može javiti u ekstremno rijetkim slučajevima su prolazne senzorne iritacije kože kao što su osjećaj mravinjanja, osjećaj pečenja ili utrnulost.  

Ukoliko lijek slučajno dospije u oči, treba ih dobro isprati tekućom vodom. Ukoliko iritacija kože ili oka potraje, treba odmah potrežiti pomoć ljekara i pokazati mu uputstvo za lijek.
Ne gutati lijek. U slučaju nehotičnog gutanja lijeka, treba odmah potražiti savjet ljekara i pokazati mu uputstvo za lijek ili pakovanje lijeka. 
Tretirane pse ne treba dirati, naročito djeca, sve dok se mesto aplikacije ne osuši. To se može obezbijediti tretiranjem pasa npr. uveče. Psima koji su nedavno tretirani ne smije se dozvoliti da spavaju zajedno sa vlasnikom, naročito ne sa djecom.

Da bi se izbjegao pristup djece proizvodu, do upotrebe tube treba držati u originalnom pakovanju i ukloniti upotrijebljene odmah nakon upotrebe.
Sljedeće upozorenje se odnosi samo na pakovanja lijeka namijenjena za pse tjelesne mase iznad 10 kg:

Laboratorijska ispitivanja ekscipijensa N-metil pirolidona na kunićima i pacovima dokazala su da ima fetotoksične efekte. Trudnice i žene koje bi mogle biti trudne ne smiju primjenjivati ovaj lijek. Pri rukovanju ovim lijekom, žene u reproduktivnom dobu treba da nose ličnu zaštitnu opremu koja se sastoji od rukavica.

Druga upozorenja
Pošto je lijek opasan za vodene organizme, tretiranim psima se ni pod kojim uslovima ne smije dozvoliti pristup u bilo koju vrstu površinskih voda najmanje 48 sati nakon primjene lijeka.

Rastvarač u Advantix® rastvoru za lokalno nakapavanje na kožu može ostaviti mrlje na nekim materijalima kao što su koža, tkanine, plastika i polirane/lakirane površine. Treba obazbijediti da se mjesto primjene lijeka osuši, prije kontakta sa takvim materijalima.
4. 6
Neželjena dejstva (učestalost i ozbiljnost)
Tokom kliničkih ispitivanja povremeno su uočeni svrab na mjestu primjene i promjene na dlaci  (npr. masna dlaka) i povraćanje. Rijetko su prijavljene druge reakcije poput crvenila, upale i gubitka dlake na mjestu primjene, kao i proliv.
U vrlo rijetkim slučajevima reakcije kod pasa mogu uključivati prolaznu osjetljivost kože (češanje i trljanje) ili letargiju, što je spontano prijavljeno u okviru sistema farmakovigilance. Ovi znaci se obično se sami povlače. 

Vrlo rijetko psi mogu pokazati promjene u ponašanju (uzbuđenost, nemir, cviljenje ili valjanje), gastrointestinalne simptome (pojačano lučenje pljuvačke, smanjen apetit) i neurološke znake kao što su nestabilni pokreti i trzanje kod pasa osjetljivih na permetrin. Generalno, ovi znaci su prolazni i sami se povlače.

Trovanje nakon slučajnog oralnog unošenja kod pasa je malo vjerovatno, ali se može javiti u vrlo rijetkim slučajevima. U tom slučaju se mogu javiti neurološki znaci, kao što su tremor i letargija. Liječenje treba da bude simptomatsko. Ne postoji specifični antidot.
Učestalost neželjenih dejstava je definisana na sljedeći način:

- vrlo česta (kod više od 1 od 10 tretiranih životinja pokazuje neželjenu reakciju)

- česta (više od 1 ali manje od 10 životinja od 100 tretiranih životinja)

- povremena (više od 1 ali manje od 10 životinja od 1.000 tretiranih životinja)

- rijetka (više od 1 ali manje od 10 životinja od 10.000 tretiranih životinja)

-vrlo rijetka (kod manje od 1 od 10.000 tretiranih životinja, uključujući izolovane slučajeve)

4. 7
Upotreba tokom graviditeta, laktacije i nošenja jaja


Može se koristiti tokom graviditeta i laktacije.

4. 8
Interakcije sa drugim ljekovima i druge vrste interakcija


Nema poznatih.
4. 9
Doziranje i način primjene
Minimalna preporučena doza iznosi:

10 mg/kg tjelesne mase (t.m.) imidakloprida i 50 mg/kg tjelesne mase (t.m.) permetrina.  

Šema doziranja: 

	Psi

(kg t.m.)
	Naziv lijeka
	Zapremina

(ml)
	Imidakloprid

(mg/kg t.m.)
	Permetrin

(mg/kg t.m.)

	≤ 4 kg
	Advantix®, rastvor za lokalno nakapavanje na kožu

za pse do 4 kg
	0.4 ml
	minimalno 10
	minimalno 50

	> 4  ≤ 10 kg
	Advantix®, rastvor za lokalno nakapavanje na kožu

za pse preko 4 kg do 10 kg
	1.0 ml
	10 - 25
	50 - 125

	> 10  ≤ 25 kg
	Advantix®, rastvor za lokalno nakapavanje na kožu

za pse preko 10 kg do 25 kg
	2.5 ml
	10 - 25
	50 - 125

	> 25 kg  ≤ 40 kg
	Advantix®, rastvor za lokalno nakapavanje na kožu

za pse preko 25 kg do 40 kg
	4.0 ml
	10 - 16
	50 - 80

	>40 kg ( 60 kg
	Advantix®, rastvor za lokalno nakapavanje na kožu 

za pse preko 40 kg do 60 kg
	6.0 ml
	10 - 15
	50 - 75


Za pse > 60 kg treba koristi odgovarajuću kombinaciju tuba.

Da bi se smanjila reinfestacija usled pojave novih buva, preporučuje se tretman svih pasa u domaćinstvu. Ostale životinje u domaćinstvu treba takođe tretirati odgovarajućim lijekom.  

Kao dodatna pomoć u zaštiti, preporučuje se odgovarajući dodatni tretman okoline protiv odraslih buva, i njihovih razvojnih stadijuma.    

Lijek zadržava svoju efikasnost i kada se životinja pokvasi. Ipak, treba izbjegavati dugotrajno i obilno izlaganje vodi. U slučaju čestog izlaganja životinje vodi može doći do smanjenja efikasnosti lijeka. U takvim slučajevima tretman ne treba ponavljati češće od jednom nedjeljno. Ukoliko postoji potreba za šamponiranjem psa, šamponiranje treba obaviti prije primjene lijeka Advantix® ili najmanje dvije nedjelje nakon primjene lijeka, da bi se obezbijedila zadovoljavajuća efikasnost lijeka.    

U slučaju infestacije pavašima, preporučuje se naredni veterinarski pregled 30 dana nakon primjene, pošto je kod nekih životinja potrebno ponoviti primjenu.

Da biste zaštitili psa tokom cijele sezone papataća, tretman treba nastaviti u skladu sa uputstvom.
Lijek je namijenjen samo za dermalnu upotrebu. Nanositi samo na neoštećenu kožu.

Uputstvo za primjenu
Uzeti jednu tubu iz pakovanja. Držati aplikator tube u uspravnom položaju, odvrnuti i skinuti zatvarač. Okrenuti zatvarač na drugu stranu, postaviti na tubu, okretanjem probušiti plastičnu membranu tube i ukloniti zatvarač. 

Za pse tjelesne mase 10 kg i manje:
Dok pas mirno stoji treba razgrnuti dlaku između lopatica da se vidi koža. Vrh tube postaviti na kožu i tubu nekoliko puta snažno stisnuti da se sadržaj potpuno iscijedi direktno na kožu.
[image: image3.emf]
Za pse tjelesne mase preko 10 kg:

Dok pas mirno stoji, cjelokupan sadržaj Advantix®  tube treba ravnomjerno rasporediti na četiri mjesta na leđima psa, počevši od ramenog pojasa do baze repa. Na svakom mjestu treba razgrnuti dlaku da se vidi koža. Vrh tube postaviti na kožu i blago istisnuti dio sadržaja direktno na kožu. Ne nanositi preveliku količinu rastvora na jedno mjesto da se rastvor ne bi razlivao po psu. 

[image: image4.emf]
4. 10
Predoziranje (simptomi, hitne mjere koje treba preduzeti, antidoti), ako je neophodno
Nije bilo neželjenih kliničkih znaka kod zdrave štenadi i odraslih pasa nakon primjene petostruke doze, ni kod štenadi čije su majke tretirane sa trostrukom dozom lijeka.

4. 11
Karenca


Nije primjenljivo.
5. 
FARMAKOLOŠKI PODACI

Farmakoterapijska grupa:  antiparazitik, ektoparaziticid za lokalnu primjenu, insekticidi i repelenti; piretrini i piretroidi; permetrin, kombinacije.
             ATCvet kod: QP53AC54
Advantix®, rastvor za lokalno nakapavanje na kožu je ektoparaziticid za lokalnu primjenu koji sadrži imidakloprid i permetrin. Ova kombinacija djeluje insekticidno, akaricidno i repelentno.

5. 1
Farmakodinamski podaci
Imidakloprid je ektoparazitik koji pripada hloronikotinilskoj grupi jedinjenja. Hemijski se može klasifikovati kao hloronikotinil nitrogvanidin. Imidakloprid je efikasan protiv odraslih buva i njihovih larvenih stadijuma. Pored efikasnog dejstva imidakloprida na odrasle buve (adulticid), dokazana je i efikasnost na larve buva u okolini tretiranog psa (larvicid). Uništavanje larvi iz neposredne okoline psa je posljedica kontakta sa tretiranom životinjom. Imidakloprid ima veliki afinitet prema nikotinskim acetilholinskim receptorima u postsinaptičkim regijama centralnog nervnog sistema (CNS) insekata. Nastala inhibicija holinergičke transmisije kod insekata dovodi do paralize i uginuća parazita.

Permetrin pripada tipu I klase piretroidnih akaricida i insekticida, a takođe djeluje i kao repelent.  Piretroidi djeluju na voltažno-zavisne natrijumske kanale kod kičmenjaka i beskičmenjaka. Piretrini se još nazivaju “blokatori otvorenih kanala” i djeluju na natrijumske kanale usporavajući njihovu aktivaciju i inaktivaciju, što dovodi do prenadraženosti i udinuća parazita.

Kombinacija ove dvije supstance je pokazala da imidakloprid djeluje kao aktivator ganglija artropoda i tako povećava efikasnost permetrina.

Lijek djeluje repelentno na krpelje, papataće i komarce i tako sprječava insekte da se hrane krvlju (engl. anti-feeding), što smanjuje rizik od prenošenja vektorski prenosivih bolesti pasa (engl. Canine Vector-Borne Disease - CVBD), kao što su npr. borelioza, rikecioza, erlihioza, lajšmanioza. Međutim, može se dogoditi da se po neki krpelj ipak zakači ili da dođe do pojedinačnih uboda papataća ili komaraca. Iz tog razloga se ne može potpuno isključiti prenošenje zaraznih bolesti ovim parazitima u nepovoljnim uslovima. Lijek obezbjeđuje repelentni (sprječava hranjenje) efekat na muve pecare čime pomaže prevenciju dermatitisa izazvanog ujedom muve.

Proizvod pruža repelentni (sprječava hranjenje) efekat protiv Phlebotomus perniciosus (> 80% tokom 3 nedjelje), komaraca i krpelja. Podaci sa terena iz endemskog područja pokazali su da proizvod indirektno smanjuje rizik od prenošenja Leishmania infantum sa zaraženih papataća (Phlebotomus perniciosus) do 3 nedjelje, čime se smanjuje rizik od nastanka lajšmanioze kod tretiranih pasa.

5. 2
Farmakokinetički podaci
Lijek je namijenjen za dermalnu upotrebu. Nakon lokalne primjene kod pasa, rastvor se brzo distribuira po površini tijela životinje. Obje aktivne supstance se zadržavaju na koži i dlaci tretiranih životinja tokom 4 nedjelje.   

Studije akutne dermalne toksičnosti na pacovima i ciljnim vrstama životinja i studije predoziranja i kinetike u serumu su utvrdile da je sistemska resorpcija obje aktivne supstance nakon nanošenja na neoštećenu kožu mala, prolazna i da nije od značaja za kliničku efikasnost. 

5. 3
Podaci o uticaju na životnu sredinu
Ne smije se dozvoliti da ovaj lijek dospije u vodotokove pošto može biti opasan za ribe i druge vodene organizme. Za liječene pse pogledati dio 4.5.
Ljekovi koji sadrže permetrin su toksični za medonosne pčele.
6.  
  
FARMACEUTSKI PODACI
6. 1
Lista pomoćnih supstanci (ekscipijenasa)


Butil hidroksitoluen (E 321)


N-metil pirolidon

Trigliceridi srednje dužine lanca
Limunska kiselina, anhidrovana (E 330)
6. 2
Inkompatibilnosti


Nije poznata.

6. 3
Rok upotrebe    
Ljekovi: 

Advantix®,  rastvor za lokalno nakapavanje na kožu, za pse do 4 kg, 4 x 0.4 ml/ 24 x 0.4 ml
Advantix®, rastvor za lokalno nakapavanje na kožu, za pse preko 4 kg do 10 kg, 4 x 1.0 ml/ 24 x 1.0 ml
Advantix®, rastvor za lokalno nakapavanje na kožu, za pse preko 10 kg do 25 kg, 4 x 2.5 ml/ 24 x 2.5 ml
Advantix®, rastvor za lokalno nakapavanje na kožu, za pse preko 25 kg do 40 kg, 4 x 4.0 ml/ 24 x 4.0 ml
Rok upotrebe lijeka u foliji:   5 godina.                                


Rok upotrebe lijeka nakon otvaranja folije: 
24 mjeseca.
Sve tube se moraju iskoristiti u toku 24 mjeseca nakon otvaranja folije ili prije roka upotrebe označenog na tubi, zavisno koji je od njih kraći.

Rok upotrebe nakon otvaranja tube: Kompletan sadržaj tube se mora odmah nanijeti na kožu životinje.

Lijek:
Advantix®, rastvor za lokalno nakapavanje na kožu, za pse preko 40kg do 60 kg, 4 x 6.0 ml / 24 x 6.0 ml
Rok upotrebe lijeka u foliji: 3 godine

Rok upotrebe lijeka nakon otvaranja folije: 12 mjeseci

Sve tube se moraju iskoristiti u toku 12 mjeseci nakon otvaranja folije ili prije roka upotrebe označenog na tubi, zavisno koji je od njih kraći.

Rok upotrebe nakon otvaranja tube: Kompletan sadržaj tube se mora odmah nanijeti na kožu životinje.
6.  4
Posebne mjere upozorenja pri čuvanju lijeka
Ne zamrzavati.

Nakon otvaranja folije, lijek treba čuvati na suvom mjestu, na temperaturi do 30°C.

6. 5
Vrsta i sastav pakovanja
Primarno pakovanje: polipropilenska tuba bijele boje sa zatvaračem od polipropilena bijele boje.

Sekundarno pakovanje: PCTFE/PVC blister u aluminijumskoj foliji i kartonskoj kutiji.

Punjenje:

0.4 ml po tubi (40 mg imidakloprida, 200 mg permetrina)

1.0 ml po tubi (100 mg imidakloprida, 500 mg permetrina)

2.5 ml po tubi (250 mg imidakloprida, 1250 mg permetrina)

4.0 ml po tubi (400 mg imidakloprida, 2000 mg permetrina)



6.0 ml po tubi (600 mg imidakloprida, 3000 mg permetrina)

Veličina pakovanja:

Blister sa 4 ili 24 tube, 4 x 0.4 ml / 24 x 0.4 ml
Blister sa 4 ili 24 tube, 4 x 1.0 ml / 24 x 1.0 ml
Blister sa 4 ili 24 tube, 4 x 2.5 ml / 24 x 2.5 ml
Blister sa 4 ili 24 tube, 4 x 4.0 ml / 24 x 4.0 ml


Blister sa 4 ili 24 tube, 4 x 6.0 ml / 24 x 6.0 ml
6. 6
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka
Nakon upotrebe vratiti zatvarač na tubu. Neiskorišćeni lijek ili otpadni materijal se uništava u skladu sa važećim propisima.
Ovaj lijek ne smije dospjeti u vodotokove pošto može biti opasan za ribe i druge vodene organizme.

7.  

   NOSILAC DOZVOLE ZA STAVLJANJE LIJEKA U PROMET
PVU „Montvet“ Podgorica
Ilije Plamenca lamela 103 bb, Podgorica, Crna Gora
8.

BROJ DOZVOLE ZA STAVLJANJE LIJEKA U PROMET


Advantix®, rastvor za lokalno nakapavanje na kožu, 40mg/0.4ml + 200mg/0.4ml, tuba, 4x0.4ml:


2040/23/19 - 1888 



Advantix®, rastvor za lokalno nakapavanje na kožu, 40mg/0.4ml + 200mg/0.4ml, tuba, 24x0.4ml:



2040/23/20 - 1883



Advantix®, rastvor za lokalno nakapavanje na kožu, 100mg/1ml + 500mg/1ml, tuba, 4x1ml:



2040/23/21 - 1887



Advantix®, rastvor za lokalno nakapavanje na kožu, 100mg/1ml + 500mg/1ml, tuba, 24x1ml:



2040/23/22 - 1882



Advantix®, rastvor za lokalno nakapavanje na kožu, 250mg/2.5ml + 1250mg/2.5ml, tuba, 4x2.5ml:



2040/23/23 - 1886



Advantix®, rastvor za lokalno nakapavanje na kožu, 250mg/2.5ml + 1250mg/2.5ml, tuba, 24x2.5ml:



2040/23/24 - 1881



Advantix®, rastvor za lokalno nakapavanje na kožu, 400mg/4ml + 2000mg/4ml, tuba, 4x4ml:



2040/23/25 - 1885



Advantix®, rastvor za lokalno nakapavanje na kožu, 400mg/4ml + 2000mg/4ml, tuba, 24x4ml:



2040/23/26 - 1880



Advantix®, rastvor za lokalno nakapavanje na kožu, 600mg/6ml + 3000mg/6ml, tuba, 4x6ml:



2040/23/27 - 1884



Advantix®, rastvor za lokalno nakapavanje na kožu, 600mg/6ml + 3000mg/6ml, tuba, 24x6ml:



2040/23/28 - 1879

 9.         DATUM PRVE DOZVOLE/ OBNOVE DOZVOLE ZA STAVLJANJE LIJEKA U PROMET
28.03.2023. godine
10.

DATUM REVIZIJE TEKSTA

24.09.2024. godine
11.

OGRANIČENJA PRODAJE, DISTRIBUCIJE I/ILI UPOTREBE LIJEKA



Lijek se može izdavati bez veterinarskog recepta.

